Asier Olaizola

Asier Olaizola Apezetxea, pilota arloan Olaizola I.a deituraz ezaguna (Goizueta, Nafarroa Garaia, 1975eko maiatzaren 5a) esku huskako pilotari profesional ohia da, Aimar Olaizolaren (Olaizola II.a) anaia. Aurrelari aritu zen, hamazazpi urtez, punta-puntako Aspe eta Asegarce enpresekin, 2013ko abenduaren 31n Asegarcerekiko kontratua bukatu zitzaion arte. Gero, profesional ibilbidea amaituta, maila apalagoko Garfe enpresarekin aritu zen. Igor G. VICO: «Asegarce no renueva a Olaizola I y jugará con Garfe», Deia, 2013-12-12. Juan Pablo MARTÍN: «Se marcha el pelotari de la derecha brillante», El Correo, 2014-01-04. «Garfe presenta a Olaizola I y Olazabal», Noticias de Navarra, 2014-01-10. Estatistika ofizialen arabera, 1,86 m luze da, eta 87 kg pisatzen du. Estreinako partida 1996ko apirilaren 13an jokatu zuen, Elizondoko Baztan pilotalekuan. Oso eskuin bortitzeko pilotaria, Esku Huskako Binakako Pilota Txapelketa Nagusian nabarmendu da: 1999an eta 2001ean txapeldun izan zen, eta 2002an nahiz 2007an txapeldunorde.

 Kirol lorpenak 
 Esku Huskako Binakako Pilota Txapelketa Nagusiko txapelduna: 1999 eta 2001.
 Esku Huskako Binakako Pilota Txapelketa Nagusiko txapeldunordea: 2002 eta 2007

 Erreferentziak 

 Ikus, gainera 
 Aimar Olaizola, Olaizola II.a

Kategoria:Esku Huskako Binakako Pilota Txapelketa Nagusiko txapeldunak
Kategoria:Nafarroa Garaiko kirolariak
Kategoria:Esku huskako pilota prestatzaileak
Kategoria:Goizuetarrak
Kategoria:Aspeko pilotariak
Kategoria:Baiko Pilotako pilotariak
Kategoria:Garfeko pilotariak